Otros diarios comu "La Dépéche de Brest" y "Ouest - éclair" tamién falen de la llegada del "Somo". Pero vuelve a ser "Le Nouvelliste" el que mos informa de qu'al mandu del barcu taba'1 capitán Mario García Cienfuegos. Por "La Dépéche" del día 28 sabemos que los pasaxeros del "Somo" abandonaron Lorient nos días vi- nientes y que s'entamara una amarradiella ente parte de la tripulación y el capitán, unos díes más tarde, cuandu les autoridaes-y ordenaron empobináse col so barcu al puertu de St. Nazaire. Tuvo d'intervenir el comisariu especial Gide; y el conflictu tuvo igua al permitir les autoridaes franceses que cuatro marineros tornaren directamente a España nun tren que diba camín de Cerbére (frontera con Cataluña). E1 capitán Cienfuegos y el restu de la tripulación llevaron el barcu a St. Nazaire. A resultes del rexistru que fizo daquella la policía, atopáronse nes sos cales metralletes, pistoles y revólveres del tipo parabellum.